Държавен вестник, бр. 41, 2010 г., стр. 3

БРОЙ  41	
Д Ъ Р Ж А В Е Н  В Е С Т Н И К 	
СТР.  3  
УКАЗ № 131
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за акредитацията, извършвана от Българската 
служба за акредитация, приет от ХLI Народно 
събрание на 19 май 2010 г.
Издаден в София на 28 май 2010 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
акредитацията, извършвана от Българската 
служба за акредитация (обн., ДВ, бр. 100 от 
2005 г.; изм., бр. 105 от 2005 г., бр. 30 от 2006 г. 
и бр. 42 и 82 от 2009 г.)
§ 1. Наименованието на закона се изменя 
така: „Закон за националната акредитация на 
органи за оценяване на съответствието“.
§ 2. Член 1 се изменя така: 
„Чл. 1. (1) Този закон урежда:
1. дейността по националната акредитация 
на органи, които извършват дейности по оце­
няване на съответствието или други дейности, 
за които се прилагат схеми за акредитация, 
определени с нормативен акт;
2. устройството и дейността на Изпълнителна 
агенция „Българска служба за акредитация“. 
(2) Този закон се прилага за органи, из­
вършващи оценяване на съответствието както 
в регулирани, така и в нерегулирани области.
(3) Само акредитирани органи за оценя­
ване на съответствието могат да бъдат опре­
деляни да извършват дейности по оценяване 
на съответствието в области, регулирани от 
законодателството, доколкото със закон не е 
определено друго.
(4) Този закон не се прилага за акредитацията 
на лечебните заведения, осъществявана по реда 
на Закона за лечебните заведения.“
§ 3. Член 2 се изменя така:
„Чл. 2. (1) Изпълнителна агенция „Българ­
ска служба за акредитация“ е националният 
орган по акредитация на Република България 
в съответствие с Регламент (ЕО) № 765/2008 
на Европейския парламент и на Съвета от 9 
юли 2008 г. за определяне на изискванията за 
акредитация и надзор на пазара във връзка 
с предлагането на пазара на продукти и за 
отмяна на Регламент (ЕИО) № 339/93 (ОВ, L 
218/30 от 13 август 2008 г.), наричан по-нататък 
„Регламент (ЕО) № 765/2008“. 
(2) Изпълнителна агенция „Българска служ­
ба за акредитация“ е единственият орган в 
Република България, който има право да из­
вършва акредитация на органи за оценяване 
на съответствието.
(3) Мониторинг за съответствието на Изпъл­
нителна агенция „Българска служба за акреди­
тация“ с изискванията на чл. 8 от Регламент 
(ЕО) № 765/2008 се извършва от звеното за 
вътрешен одит към министъра на икономиката, 
енергетиката и туризма периодично в съот­
ветствие с тригодишния стратегически план и 
като се вземат под внимание резултатите от 
последната партньорска оценка.“
§ 4. Член 3 се изменя така:
„Чл. 3. Акредитацията се извършва при 
спазване принципите на законност, незави­
симост, безпристрастност, публичност, рав­
нопоставеност, недопускане на конкуренция, 
осъществяване на дейността по акредитация с 
нестопанска цел и опазване на производствената 
и търговската тайна.“
§ 5. Член 4 се изменя така:
„Чл. 4. Акредитацията се извършва съгласно 
изискванията на хармонизираните стандарти, 
данни за които са публикувани в „Официален 
вестник“ на Европейския съюз, съгласно чл. 11 
от Регламент (ЕО) № 765/2008 и където е прило­
жимо, допълнителни изисквания, включително 
определени в секторните схеми за акредитация.“ 
§ 6. Член 5 се изменя така: 
„Чл. 5. Акредитация могат да получат едно­
лични търговци и юридически лица, установени: 
1. на територията на Република България;
2. в друга държава – членка на Европейския 
съюз, в друга държава – страна по Споразуме­
нието за Европейското икономическо прос­
транство, или в Конфедерация Швейцария, при 
спазване на чл. 7 от Регламент (ЕО) № 765/2008;
3. в трети държави.“
§ 7. В глава първа се създава чл. 5а:
„Чл. 5а. (1) Документите, издавани от органи 
за оценяване на съответствието, са официални 
документи, ако тези органи са акредитирани 
от Изпълнителна агенция „Българска служба 
за акредитация“ в съответствие с този закон.
(2) Документи, издавани от чужди органи 
за оценяване на съответствието, се приемат 
за официални документи, ако са в съответ­
ствие с приложимите към тях изисквания и са 
издадени от органи за оценяване на съответ­
ствието, акредитирани от национални органи 
по акредитация, които са преминали успешно 
партньорска оценка съгласно Регламент (ЕО) 
№ 765/2008 за съответната област или съгласно 
договорни задължения за признаване между 
органа, признат съгласно чл. 14 от Регламент 
(ЕО) № 765/2008, и международни организации 
по акредитация.